હવે ફોન વાપરવો બનશે વધુ સરળ, ગુગલ એપ દ્વારા વોઈસ એક્સેસથી થશે ઓપરેટ | Vyaapaar Samachar
હવે ફોન વાપરવો બનશે વધુ સરળ, ગુગલ એપ દ્વારા વોઈસ એક્સેસથી થશે ઓપરેટ
gadgets | October 07, 2018, 6:10 PM
નવી દિલ્હી : ગુગલે નવી એપ્લીકેશન લોન્ચ કરી છે. જેનાથી એક અવાજથી જ ફોન પાસે બધા કામ કરાવી શકો છો. આ એપ તમને પ્લે સ્ટોરમાંથી મળી ડાઉનલોડ કરી શકો છો. હાલમાં આ એપ અંગ્રેજી કમાન્ડને સપોર્ટ કરે છે પરંતુ કંપનીના કહ્યા પ્રમાણે તે ટુંક સમયમાં જ અન્ય ભાષાઓને પણ સપોર્ટ કરશે.
વોઈસ એક્સેસ નામની એપ પર ગુગલ બે વર્ષથી પ્રયત્નો કરી રહ્યું હતું. જેનાથી ફોન વોઈસ કમાન્ડથી કામ કરી શકે. આ એપ પહેલા બેટા વર્ઝનમાં આવ્યા બાદ હવે ગ્લોબલી લોન્ચ કરી છે. આ એપ વોઈસ કમાન્ડ દ્રારા ટેક્સ મેસેજ લખવા, ગુગલ આસિસ્ટન્ટ સાથે વાત કરી અલગ-અલગ એપ્સને ખોલવા મદદ કરે છે. આ સિવાય પણ બીજા કામ કરી શકો છો.
ફોન પર એક વાર વોઈસ એક્સેસ કર્યા બાદ તમને સ્ક્રીન પર તમામ એપ પર નંબર જોવા મળશે. જેનાથી સરળતાથી બધા એપ એક્સેસ કરી શકાય છે. સેવ બટન, ઓપ્શન મેનુ અથવા નંબરનો ઉપયોગ કરી શકાશો. ઉ.ત. સાત નંબર પર જે એપ હોય તેના માટે ક્લિક 7 બોલવાનું રહેશે. આ સિવાય ગો બેક, શો નોટીફીકેશન અને ગો હોમ જેવા સુચનો આપી શકો છો. વાઈ ફાઈ, બ્લુટુથ સહીત બધુ ખોલવા-બંધ કરવાની સુચના આપી શકો છો. ઉપરાંત મેસેજ કંપોજ કરી શકો, રિપ્લેસ, ડીલીટ, કટ, કોપી પણ કરી શકો.
જે લોકો પોતાના હાશનો ઉપયોગ કરી શકતા નથી તેઓ માટે આ આશિર્વાદ સાબીત થશે. અન્ય કામ કરતા સમયે તમે સરળતાથી મોબાઈલનો ઉપયોગ કરી શકશો. જેથી એકસાથે બે કામ થઈ શકે.